Kind het dag en nag eet gewoontes omgeruil | Health24
Posted by: Anneke Joubert | 2010-10-05
Q.Kind het dag en nag eet gewoontes omgeruil
Ek nodig hulp asb. My kind is 13mnd oud. Hy het sy dag en nag eet gewoontes omgeruil. In die dag wil hy nie eet nie. Hy eet sy aandete hier by half ses rond en in die nag drink hy 3 - 4 bottels melk uit. Ek het probeer om dit te vervang met water, maar dan huil hy die hele nag. Hy drink water so deur die dag. Sy kiestande is ook al uit. Ek het al probeer om sy maaltye interressant te maak, maar dit wil ook nie werk nie. Wat kan ek doen om dit terug te verander. Baie dankie.
A.Paediatrician Hierdie probleem kom baie dikwels voor onder babas van hierdie ouderdom.Hy is ook nou al oud genoeg om te leer dat hy nie hele nag deur sy melk sal kan drink nie..Hy moet nou saam met die gesin wees vir al sy maaltye. Sit sy kos voor hom en gee vir hom 'n lepel en hy kan self probeer om sy kos te eet. Hy sal sukkel maar met tyd sal hy leer om dit te doen. Jy kan vir hom 'n bietjie help maar hou hom nie heeltyd dop nie. Hy sal probeer om sy ouers te naboots wanneer julle by die tafel eet. In die nag is daar maar een oplossing wat moeilik is maar dit sal werk. Dit is die 'controlled crying, metode. Kyk op Google vir verdere inligting.